Кореялық компания Түркістанда жұмыс істеуге ниетті
"Кореялық компания Түркістанда жұмыс істеуге ниетті" | "https://abai.kz/post/81532"
TITLE: Кореялық компания Түркістанда жұмыс істеуге ниетті
URL: https://abai.kz/post/81532
META: "Кореялық компания Түркістанда жұмыс істеуге ниетті" | "https://abai.kz/post/81532"
DATE: 19.11.2018
AUTHOR(s): Abai.kz
TOTAL WORDS: 161
TEXT: Елбасы Н.Назарбаев “Қазақстандықтардың әл-ауқатының өсуі: табыс пен тұрмыс сапасын арттыру” атты Қазақстан Халқына арнаған Жолдауында шет ел инвесторларын көптеп тартудың тиімділігіне тоқталған еді. Осыған орай, Түркістан облысының әкімі Жансейіт Түймебаев «Хайвилл Қазақстан» компаниясының бас директоры Джон Дэ Кангты қабылдаған болатын. Кездесуде тараптар екіжақты әріптестікті күшейтіп, Түркістан қаласын дамыту мәселелерін сөз еткен. «Хайвилл Қазақстан» компаниясының бас директоры Джон Дэ Канг Түркістан қаласында түрлі әлеуметтік нысандар мен көпқабатты үйлер салуға ниетті екенін жеткізді. Ал, өңір басшысы құрылыс саласында өзіндік орны бар кореялық компаниямен бірлесіп жұмыс істеуге дайын екенін жеткізді. «Түркістан қаласын дамыту Елбасымыз Нұрсұлтан Назарбаевтың тікелей бақылауында тұр. Алдымызда ауқымды міндеттер бар. Қазірдің өзінде Түркістанда ғимараттар салуға көптеген компаниялар қызығушылық танытып жатыр. Сіздерді де бірге жұмыс істеуге шақырамыз. Келіссөзіміз сәтті аяқталса, жер беріліп, инфрақұрылым тартылады. Заман талабына сай нысандарды салуға мүмкіндіктеріңіз бар», - деді Жансейіт Түймебаев. Кездесуде облыс әкімдігі мен компания басшылығы алдағы уақытта да келіссөздерді жалғастыру жөнінде уағдаласты. Жиыннан соң кореялық компания өкілдері Түркістан қаласын дамыту жөніндегі жобалар мен жоспарлармен танысты. Abai.kz
